भारत में नहीं मिला कोई पोलियो केस पर पड़ोसी देशों से खतरा बरकरार
17 जनवरी से चलेगा पल्स पोलियो का तीन दिवसीय नेशनल राउंड, सिविल हॉस्पिटल में कराई वर्कशाॅप
लुधियानाभारतने पोलियो का खात्मा करने में एक बड़ी सफलता हासिल की है। हमारे देश में पोलियो का आखिरी केस जनवरी 2011 में पश्चिम बंगाल हावड़ा से सामने आया था। इसके बाद आज तक कोई केस नहीं मिला है। लेकिन पड़ोसी देशों पाकिस्तान और अफगानिस्तान में पोलियो के केस सामने रहे हैं। इसलिए भारत में भी दोबारा से पोलियो का खतरा मंडरा रहा है। तभी हेल्थ डिपार्टमेंट किसी भी तरह का रिस्क लेते हुए पल्स पोलियो मुहिम को बरकरार रख रहा है। यह तथ्य 17 जनवरी से चलने वाले पल्स पोलियो के नेशनल राउंड के लिए सिविल हॉस्पिटल में लगी वर्कशाप दौरान सामने आए। वर्कशाॅप में जिले भर के एसएमओज, नोडल अफसर, ब्लाक एक्सटेंशन एजुकेटर, ओसवाल हॉस्पिटल के डाक्टर और हेल्थ डिपार्टमेंट के अन्य अफसर पहुंचे थे। सिविल सर्जन डा. रेणु छतवाल ने कहा कि 17 जनवरी नेशनल राउंड के लिए एक्शन प्लान तैयार किया जा रहा है और फील्ड में रहने वाले मुलाजिमों को ट्रेनिंग दी जाएगी। इस मौके पर जिला टीकाकरण अफसर डाॅ. बलविंदर सिंह, डब्ल्यूएचओ के सर्वे लेंस मेडिकल अफसर डाॅ. गगन शर्मा मौजूद थे।
hin_Deva hin_Deva hin_Deva